Blomendol - Wikipedia

# Blomendol

### Vun Wikipedia

Blomendol is en Dörp in de Gemeend Burweg in Landkreis Stood, Neddersassen. Dat liggt langs de Oost un hett üm un bi 284 Inwahners.

Blomendol liggt twischen Kronenborg in’n Westen un Burweg un Bossel in’n Oosten. In’n Süden liggt Olendörp un in’n Noorden de Oost un op de anner siet Oost Heekthusen.

## [Ännern] Historie

Siet de Kommunalreform in Neddersassen to’n 1. Juli 1972 höört Blomendol to de Gemeend Burweg.

### [Ännern] Inwahnertall

Johr | 1910 | 1925 | 1933 | 1939 | 2005
Inwahners | 299 | 297 | 258 | 259 | 284

## [Ännern] Kultur

De Schützenvereen Blomendol is 1929 grünnt worrn un fiert sien Schützenfest dat drüdde Wekenenn in’n Mai.

### [Ännern] Scholen

De Kinners gaht na Olendörp na Grund-, Haupt- un Realschool. Op Gymnasium gaht se na de Vincent-Lübeck-School in Stood.

## [Ännern] Weertschop

Blomendol liggt an de Neddersassische Melkstraat.

### [Ännern] Verkehr

Blomendol is en Stratendörp un liggt an de Kreisstraat 82. De K 82 münnt in de Kreisstraat 66, de denn na Burweg föhrt un an de Bundsstraat 73 rangeiht. Na Süden geiht de K 66 as Bosseler Straat na Bossel un Olendörp wieder. Ans gifft dat vun Blomendol ut blot noch en lüttjere Straat na Olendörp.
Koordinaten: 53° 36′ N, 9° 14′ O

Vun „http://nds.wikipedia.org../../../b/l/o/Blomendol.html“

Kategorien: Oort | Landkreis Stood

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken